# name
Joves adolescents Romà Romaneses. Una mirada cap al futur

# metadata.dc.description[].value
Treball Finals de Grau de Treball Social, Facultat de Pedagogia, Universitat de Barcelona, curs: 2013-2014, Tutora: Ariadna Munté Pascual

# metadata.dc.description.abstract[].value
El Projecte d’investigació que presento a continuació pretén identificar els elements inclusius de les joves i adolescents romà romaneses residents a Catalunya detectats pels professionals, tant en l’àmbit educatiu com en l’àmbit sanitari, concretament als sistemes de planificació familiar.
La identificació dels elements inclusius pot esdevenir un factor clau a tenir en compte per part dels professionals que treballen amb aquest col·lectiu, ja que molts cops expressen la gran dificultat per aconseguir els objectius marcats en les seves intervencions, sobretot amb aquelles joves romà romaneses que provenen de nuclis rurals i molt tradicionals de Romania. Aquesta identificació té com a principal finalitat proporcionar als professionals nous coneixements i propostes d’èxit que els serveixin a l’hora de crear noves estratègies d’intervenció.
Els resultats d’aquesta investigació tenen el propòsit de marcar un full de ruta adreçat sobretot a millorar la qualitat de les intervencions dirigides a incidir en el procés vital de d’aquestes joves adolescents, possibilitant així l’obtenció d’un nivell més elevat d’independència en el seu desenvolupament com a persones, que es tradueix directament en la capacitat de prendre decisions importants sobre la seva vida. Aquesta circumstancia està estretament relacionada amb els dos àmbits escollits per aquesta investigació, ja que són imprescindibles perquè aquest desenvolupament sigui possible. Crec important remarcar que aquestes noves adquisicions en el seu desenvolupament no solament són beneficioses a nivell individual, sinó que són la llavor del futur canvi en les noves generacions que esdevindran.

# metadata.dc.source[].value
Treballs Finals de Grau (TFG) - Treball Social

# metadata.dc.title[].value
Joves adolescents Romà Romaneses. Una mirada cap al futur